Lumière Bersaudara

Auguste Marie Louis Nicolas Lumière (; 19 Oktober 1862 – 10 April 1954) dan Louis Jean Lumière  (; 5 Oktober 1864 – 7 Jun 1948), merupakan antara pembikin filem pertama dalam sejarah dunia.

Awal hidup dan pendidikan
Auguste lahir dahulu pada 19 Oktober 1862 di 1 Place Saint-Quentin manakala Louis lahir 2 tahun kemudian pada 5 Oktober 1864 di 143 Grande Rue Kedua-dua mereka kelahiran Antoine Lumière - seorang pelukis dan jurugambar - dan Jeanne Joséphine Costille yang berasal dari kota Paris.

Kerjaya penciptaan
Kedua-dua mereka terlibat dalam memikirkan serta menjalankan 170 projek yang berkait dengan inovasi teknologi penangkapan gambar. Antara lainnya, mereka berjaya mencipta plat fotografik segera yang boleh menampakkan rupa bahan dalam masa singkat berbanding plat-plat biasa, ia mula digunakan pada tahun 1881.

Penceburan bidang perfileman
Mereka berdua menayangkan hasil projek mereka kepada orang ramai secara berbayar di bangunan  Salon Indien du Grand Café berdekatan La Place L'Opera, Paris dengan sebanyak 10 filem yang dihasilkan.

 La Sortie de l'usine Lumière à LyonSalon Indien du Grand Café
 La Voltige
 La Pêche aux poissons rouges
 Le Débarquement du congrès de photographie à Lyon
 Les Forgerons
 Le Jardinier 
 Le Repas de bébé
 Le Saut à la couverture
 La Place des Cordeliers à Lyon
 La Mer

Semasa zaman perang
Auguste menganggotai majlis perbandaran Lyon semasa berlakunya pemerintahan rejim Vichy tahun 1941 Louis pula menduduki Majlis Kebangsaan serta terlibat dalam cawangan perekrutan jawatankuasa tindakan Légion des Volontaires Français di Marseille. Kedua-dua mereka menerima pingat kebesaran Francisque Pada 2 Januari 1942.

Senja hidup
Louis meninggal dunia di Bandol pada 6 Jun 1948. Abangnya Auguste meninggal di Lyon hampir sedekad kemudian pada 10 April 1954.

Kedua-dua mereka dikebumikan dalam makam keluarga Lumière yang terletak di Cimetières de la Guillotière, bandar Lyon.

Rujukan

Pautan luar
 
 
 The Lumiere Brothers, Pioneers of Cinema
 Société d'encouragement pour l'industrie nationale
Pengarah filem Perancis